ᱯᱚᱛᱷᱟᱱᱟᱢᱛᱷᱤᱴᱴᱟ ᱦᱚᱱᱚᱛ

ᱯᱚᱛᱷᱟᱱᱟᱢᱛᱷᱤᱴᱴᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱯᱚᱛᱷᱟᱱᱟᱢᱛᱷᱤᱴᱴᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱯᱚᱛᱷᱟᱱᱟᱢᱛᱷᱤᱴᱴᱟ ᱨᱮ ᱯᱩᱱᱭᱟᱹ ᱱᱚᱜᱚᱨᱯᱟᱞᱤᱠᱟ ᱢᱮᱱᱟᱜᱼᱟ : ᱛᱤᱨᱩᱣᱚᱞᱞᱟ, ᱚᱫᱩᱨ, ᱯᱚᱛᱷᱟᱱᱟᱢᱛᱷᱤᱴᱴᱟ ᱟᱨ ᱯᱚᱸᱰᱟᱞᱚᱢ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱛᱷᱟᱱᱟᱢᱛᱷᱤᱴᱴᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱑᱙᱗,᱔᱑᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟ ᱱᱚᱣᱟ ᱣᱟᱭᱱᱟᱰ ᱟᱨ ᱤᱰᱩᱠᱠᱤ ᱛᱟᱭᱚᱢ ᱠᱮᱨᱚᱞ (᱑᱔ ᱦᱚᱱᱚᱛ ᱠᱷᱚᱱ ᱫᱚ) ᱨᱮ ᱛᱮᱭᱟᱨ ᱟᱹᱰᱤ ᱠᱮᱡ ᱦᱚᱲ ᱮᱞᱟᱜ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱯᱚᱛᱷᱟᱱᱟᱢᱛᱷᱤᱴᱴᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱯᱚᱞᱤᱭᱚᱼᱯᱷᱨᱤ ᱦᱚᱱᱚᱛ ᱮᱞᱟᱱ ᱟᱠᱟᱱᱟ ᱾. ᱦᱚᱱᱚᱛ ᱨᱮ ᱑᱐.᱐᱓% ᱥᱚᱦᱨᱤ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱯᱚᱛᱜᱟᱱᱟᱢᱛᱷᱤᱴᱴᱟ ᱫᱚ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱠᱤᱥᱟᱹᱬ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸ ᱒᱐᱑᱓ ᱥᱟᱞ ᱫᱷᱟᱹᱵᱤᱡ ᱑.᱑᱗% ᱨᱮᱸᱜᱮᱡ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱠᱚᱢ ᱨᱮᱸᱜᱮᱡᱟᱜ ᱕ ᱦᱚᱱᱚᱛ ᱨᱮ ᱦᱚᱱᱚᱛ ᱠᱚ ᱫᱚᱦᱚᱭᱟ ᱾http://www.livemint.com/Politics/FJwyzCLIJU1DrOR00aFmDK/Spatial-poverty-in-kerala.html

ᱱᱟᱜᱟᱢ

ᱚᱛᱱᱚᱜ
ᱯᱚᱛᱷᱟᱱᱟᱢᱛᱷᱤᱴᱴᱟ ᱫᱚ ᱢᱤᱫ ᱚᱛ ᱛᱮ ᱜᱷᱮᱨᱟᱣ ᱦᱚᱱᱚᱛ ᱠᱟᱱᱟ, ᱱᱚᱣᱟ  ᱨᱮ ᱢᱮᱱᱟᱜᱼᱟ, ᱱᱚᱣᱟ ᱒,᱖᱓᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱐᱑᱘.᱑᱕ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚᱧᱮ ᱨᱮ ᱠᱚᱴᱴᱟᱭᱟᱢ ᱟᱨ ᱤᱰᱩᱠᱠᱤ ᱦᱚᱱᱚᱛ, ᱯᱟᱪᱮ ᱨᱮ ᱟᱞᱟᱯᱯᱩᱡᱷᱟ ᱦᱚᱱᱚᱛ, ᱮᱛᱚᱢ ᱨᱮ ᱠᱚᱞᱞᱟᱢ ᱦᱚᱱᱚᱛ ᱛᱮ ᱞᱟᱜᱟᱣ ᱟᱠᱟᱱᱟ ᱾ ᱥᱟᱢᱟᱝ ᱨᱮ ᱱᱚᱣᱟ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱛᱮᱱᱠᱟᱥᱤ ᱦᱚᱱᱚᱛ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱫᱮᱵᱷᱟᱨ ᱢᱟᱞᱟ ᱫᱚ ᱯᱚᱛᱷᱟᱱᱟᱢᱛᱷᱤᱴᱴᱟ ᱦᱚᱱᱚᱛ ᱨᱮᱱᱟᱜ ᱩᱥᱩᱞ ᱴᱩᱸᱰᱟᱹᱜ ᱠᱟᱱᱟ ᱾

ᱦᱚᱱᱚᱛ ᱫᱚ ᱯᱮᱭᱟ ᱯᱨᱟᱠᱨᱤᱛᱤᱠ ᱚᱛᱱᱚᱜ ᱴᱚᱴᱷᱟ ᱨᱮ ᱦᱟᱴᱤᱧ ᱫᱟᱲᱮᱭᱟᱜᱼᱟ : ᱦᱟᱭᱞᱮᱸᱰ, ᱢᱤᱰᱞᱮᱸᱰ ᱟᱨ ᱛᱟᱨᱟᱭ ᱾ ᱩᱥᱩᱞ ᱚᱛ ᱫᱚ ᱯᱟᱪᱮ ᱜᱩᱴ ᱛᱟᱞᱟ ᱨᱮ ᱯᱟᱥᱱᱟᱣ ᱟᱠᱟᱱᱟ, ᱡᱟᱦᱟᱸ ᱵᱩᱨᱩ ᱩᱥᱩᱞ ᱜᱮᱭᱟ ᱟᱨ ᱡᱷᱩᱲ ᱵᱤᱨ ᱛᱮ ᱫᱟᱯᱟᱞ ᱟᱠᱟᱱᱟ ᱾ ᱯᱟᱪᱮ ᱜᱷᱟᱴ ᱫᱚ ᱘᱐᱐ ᱢᱤᱴᱚᱨ ᱩᱥᱩᱞ ᱛᱮᱭᱟᱨ ᱫᱚᱦᱚᱭᱟ ᱾ ᱱᱚᱣᱟ ᱛᱟᱞᱢᱟ ᱨᱮ ᱢᱤᱰᱞᱮᱸᱰ ᱨᱮᱱᱟᱜ ᱦᱩᱰᱤᱧ ᱵᱩᱨᱩ ᱟᱨ ᱛᱟᱨᱟᱭ ᱨᱮ ᱟᱬᱜᱚᱱᱟ ᱾ ᱟᱞᱟᱯᱯᱩᱡᱷᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱤᱢᱟᱹ ᱥᱟᱶ ᱢᱮᱱᱟᱜᱼᱟ ᱾ (ᱛᱤᱨᱩᱣᱚᱞᱞᱟ ᱛᱟᱞᱩᱠ ᱨᱮᱱᱟᱜ ᱯᱟᱪᱮ ᱜᱷᱟᱴ)

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱚᱛᱷᱱᱟᱢᱛᱷᱤᱴᱴᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱑᱙᱗ ᱔᱑᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱛᱤᱢᱳᱨᱼᱞᱮᱥᱛᱮ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱳᱰ ᱟᱭᱞᱮᱸᱰ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱙᱙ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱔᱕᱓ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱑᱗᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ −᱓.᱑᱒% ᱛᱟᱦᱮᱸ ᱠᱟᱱᱟ ᱾ ᱯᱚᱛᱷᱟᱱᱟᱢᱛᱷᱤᱴᱴᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱑᱒᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱥᱮᱪᱮᱫ ᱫᱚᱨ ᱫᱚ ᱙᱖.᱙᱓% ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱒᱓᱔,᱐᱑᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱦᱚᱱᱚᱛ ᱨᱮᱱᱟᱜ ᱰᱮᱱᱥᱤᱴᱤ ᱫᱚ ᱔᱖᱗ ᱦᱚᱲ ᱛᱟᱦᱮᱸᱱᱟ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱤᱰᱩᱠᱠᱤ ᱟᱨ ᱣᱟᱭᱱᱟᱰ ᱛᱟᱭᱚᱢ ᱯᱚᱱᱚᱛ ᱨᱮ ᱟᱹᱰᱤ ᱠᱚᱢ ᱰᱮᱱᱥᱤᱴᱤ ᱢᱮᱱᱟᱜᱼᱟ ᱾ ᱟᱹᱫᱤᱵᱟᱹᱥᱤ ᱟᱨ ᱜᱮᱨ ᱟᱹᱫᱤᱵᱟᱹᱥᱤ ᱨᱮ ᱜᱩᱴ ᱦᱚᱲ ᱮᱞ ᱫᱚ ᱑᱓% ᱥᱮᱞᱮᱫ ᱟᱠᱟᱱᱟ ᱾ ᱛᱤᱨᱞᱟᱹ ᱠᱷᱚᱱ ᱠᱚᱲᱟ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱙᱔:᱑᱐᱐᱐ ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱨᱮ ᱟᱹᱰᱤ ᱰᱮᱦᱮᱨ ᱢᱮᱱᱟᱜᱼᱟ ᱾ ᱯᱚᱛᱷᱟᱱᱟᱢᱛᱷᱤᱴᱴᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱕% ᱢᱮᱱᱟᱜᱼᱟ ᱾

ᱫᱷᱚᱨᱚᱢ	

ᱥᱟᱜᱟᱲᱚᱢ	

ᱥᱮᱪᱮᱫ

ᱧᱮᱞᱡᱚᱝ ᱴᱷᱟᱶ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 Pathanamthitta district official website
 Pathanamthitta District administration 


ᱛᱷᱚᱠ:ᱠᱮᱨᱚᱞ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱠᱮᱨᱚᱞ ᱨᱮ ᱑᱙᱘᱒ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ